ПРОТОКОЛ № 5

от заседание на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет, проведено на 07 април 2026 г.

Днес, 07 април 2026 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към ПК на ВСС, в състав: 

ПРЕДСЕДАТЕЛ:		 EВГЕНИ ИВАНОВ 
          ЧЛЕНОВЕ:	 ЙОРДАН СТОЕВ 
	 ГЕОРГИ КУЗМАНОВ – чрез
 видеоконферентна връзка

От администрацията на ВСС: 

Петя Тянкова – директор на дирекция „Дисциплинарна дейност“;

Мая Атанасова – началник отдел „Дисциплинарни производства на прокурори и следователи“, дирекция „Дисциплинарна дейност“;

Заседанието протече при следния дневен ред:

1.	Предложение с рег. индекс № ВСС-5492/30.03.2026 г. от Министъра на правосъдието за образуване на дисциплинарно производство за налагане на дисциплинарно наказание на Борислав Боби Сарафов – изпълняващ функциите главен прокурор на Република България.

По дневния ред:

1. ОТНОСНО: Предложение с рег. индекс № ВСС-5492/30.03.2026 г. от Министъра на правосъдието за образуване на дисциплинарно производство за налагане на дисциплинарно наказание на Борислав Боби Сарафов – изпълняващ функциите главен прокурор на Република България.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                                 Р Е Ш И:

1.1.  Да се изпрати на Борислав Боби Сарафов - изпълняващ функциите главен прокурор на Република България предложение с рег. индекс № ВСС-5492/30.03.2026 г. на Министъра на правосъдието за образуване на дисциплинарно производство срещу него, като му се предостави възможност, в едноседмичен срок от получаване на съобщението, да представи становище.

1.2.  Да се изиска информация за ползвания платен годишен отпуск от Борислав Боби Сарафов – изпълняващ функциите главен прокурор на Република България, за периода от 03.10.2025 г. до 30.03.2026 г., с оглед извършване на преценка за спазване на сроковете за образуване на дисциплинарно производство по чл. 310 ЗСВ, която да се представи в едноседмичен срок от получаване на съобщението. 

ПРЕДСЕДАТЕЛ НА КОМИСИЯ 
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ
ПРОКУРОРСКАТА КОЛЕГИЯ НА 
ВИСШИЯ СЪДЕБЕН СЪВЕТ:		/П/

                                             ЕВГЕНИ ИВАНОВ